paragraph_text: Građen je od 3. svibnja 2013. godine do 19. srpnja 2013. godine. Ukupna vrijednost radova i materijala je 800.287,03 kune. Za križ je dano donacija 474.454,92 kune. Naručitelji su namjeravali podići križ visine 23 metra. S obzirom na status Marjana kulturnim krajolikom, moralo se prije zemljanih radova sprovesti arheološko istraživanje ili dobiti od konzervatora uvjete za arheološki nadzor. Izvođači su pročelniku konzervatora ponudili četiri rješenja, od kojih je jedno bilo po projektu iz 1927. godine, odnosno križ od šest metara s postoljem od dva metra. Odobreno je ono koje je križ zarotiralo i većih je dimenzijaSandi Vidulić: Kamenari i arhitekti u čudu: ..., Slobodna Dalmacija, 25. travnja 2013. Pristupljeno 23. listopada 2018. Konzervatori su gradskoj upravi bili poslali “Nadopunu mišljenja” u kojem su tražili da križ s postoljem ne bude viši od osam metara. Ministarstvo kulture dalo je smjernice za deset i po njima su izvedeni radovi.Sandi Vidulić, Nikolina Lulić: Taman kad triba... Križ stiže za 7 dana, a Tuđmana lijevaju!, Slobodna Dalmacija, 4. svibnja 2013. Pristupljeno 23. listopada 2018.